Centre Wax

De Centre Wax ass e Kulturzentrum zu Péiteng um Eck vun der Rue d'Athus an der Rue de l'Église, deen an der renovéierter Péitenger Millen ageriicht gouf an ënner der Gestioun vun der Konscht-Millen Péiteng a.s.b.l. steet. D'offiziell Aweiung war den 18. Oktober 2012 a Presenz vun der Kulturministesch Octavie Modert. Geschicht vum Gebai 1983: Mam Millebetrib gëtt opgehalen, nodeem d'Millen 200 Joer laang am Besëtz vun der Famill Waxweiler war. 198x: De Staat keeft d'Gebai mat allem wat derzou gehéiert, fir kënnen de Contournement vu Péiteng ze bauen. 1986: D'Mille gëtt als nationaalt Monument klasséiert. 2000: D'Gebaier gi vun der Gemeng Péiteng ënner dem deemolege Buergermeeschter Jean-Marie Halsdorf fir 11,5 Millioune Frang opkaaft. 2009 - 2012: Renovatioun an Ëmbau vun de Gebaier. Zoustänneg fir d'Renovéierung war d'Tatiana Fabeck. D'Maschinne vun der Mille sinn och erhalen a renovéiert ginn. Aktivitéiten Am Rez-de-chaussée ass eng Brasserie an e Restaurant ageriicht. Um éischte Stack si Konschtatelieren. De Raum ënner dem Daach, kann och fir Versammlungen a Receptioune benotzt ginn. De Veräi Konscht-Millen Péiteng D'Associatioun gouf den 28. Juni 2012 gegrënnt mam Zweck fir de Centre Wax ze verwalten a soziokulturell ze beliewen. President ass de Roger Klein. Kuckt och Lëscht vun den nationale Monumenter an der Gemeng Péiteng Millen zu Lëtzebuerg Um Spaweck Websäit vum Centre Wax (archvéiert) Websäit vum Veräin Konscht-Millen (archivéiert) Webäit vun der Konschtmillen Referenzen